نھیری

جد وساکھ، جیٹھ، ہاڑھ دے سُکے موسم وچ میدانی علاقیاں وچ طوفانی ہواواں مِٹی گھٹے تے غبار دے بدݪاں ناݪ آوندیاں نیں، ایہنوں نھیری کہیا جاندا اے۔

کاݪی تے لال نھیری
ایہ طوفان اپݨے ناݪ کاݪے یا لال رنگ دے گرد و غبار دے بدل لیاوندے نیں جیہناں نال نھیری دا رنگ  کالا یا لال ہُندا اے۔ جد ایہ طوفان آؤندے نیں تاں کاݪی نھیری دی صورت وچ محول اُتے گھٹا ٹوپ نھیرا چھا جاندا اے تے لال نھیری دی صورت وچ ہر شے لال نظر آؤندی اے۔

نھیری دیاں تباہیاں
نھیری وچ ہوا دی رفتار بہت تیز ہُندی اے جیہدے نال بہت زیادہ تباہی ہُندی اے۔ رکھ تے کھمبے وغیرہ جَڑھ توں اُکھڑ جاندے نیں، فصلاں تباہ ہو جاندیاں نیں، ڈنگر پسوآں دا وی نقصان ہوجاندا اے۔ عمارتاں دیاں چھتاں اُڈ جاندیاں نیں تے ڈاڈھا نقصان ہُندا اے۔ ایہ طوفان بڑے لمبے فاصلے طے کردے نیں تے ہُݨ تک دی گویڑ دے مطابق ایہ فاصلا دو توں ٹعھائی ہزار میل ہو سکدا اے۔

 ہور دیکھو 
 کالی نھیری

گٹھ:جغرافیا
گٹھ:ہواواں
گٹھ:موسم